b'\n_START_ARTICLE_\nPape\xc5\xbe Honorij II.\n_START_SECTION_\n\xc5\xbdivljenjepis\n_START_PARAGRAPH_\nPape\xc5\xbe Honorij II. se je rodil kot Lamberto Scannabecchi in je bil pape\xc5\xbe od 21. decembra 1124 do svoje smrti 1130. Rodil se je okrog 1060 v Casalfiumanese pri Imoli (Fiagnano (Pape\xc5\xa1ka dr\xc5\xbeava) preprostim star\xc5\xa1em. \xc4\x8ceprav je bil nizkega porekla, se je povzpel do najvi\xc5\xa1jih slu\xc5\xbeb po zaslugi svoje nadarjenosti in vztrajne delavnosti, pa tudi nenarejene poni\xc5\xbenosti in mogo\xc4\x8dne strankarske podpore. _NEWLINE__NEWLINE_1117 postal kardinal v Ostiji. Skupaj s pape\xc5\xbeem Gelazijem je \xc5\xa1el v izgnanstvo v Francijo; potem je postal bli\xc5\xbenji sodelavec Kalista II. in eden od pogajalcev za worm\xc5\xa1ki konkordat, ki je imel najve\xc4\x8d zaslug za njegov podpis._NEWLINE_ _NEWLINE_V ta namen je skoraj tri leta pre\xc5\xbeivel v Nem\xc4\x8diji. Konkordat je bil uresni\xc4\x8den najve\xc4\x8d po njegovih prizadevanjih 23. septembra 1123. V tem sporazumu se je cesar odpovedal ume\xc5\xa1\xc4\x8danju \xc5\xa1kofov s palico in prstanom, in obljubil svobodne cerkvene volitve. Ko je cesar sporazum podpisal, je kardinal pel slovesno sveto ma\xc5\xa1o pod odprtim nebom blizu Wormsa. Po Agnus Dei (Jagnje Bo\xc5\xbeje) ke vladarja poljubil in ga lastnoro\xc4\x8dno obhajal; s tem ga je znova sprejel v cerkveno ob\xc4\x8destvo. Kalist II. je umrl 13. decembra; dva dni pozneje so se pa odvijale ene od najnemirnej\xc5\xa1ih volitev v cerkveni zgodovini. _NEWLINE_Podpirala ga je predvsem rimska rodbina Frangipani; vendar mu je nasprotoval kandidat-tekmec, ki je bil pravzaprav \xc4\x8disto veljavno izvoljen ter si je privzel ime Celestin II.; le z uporabo zvija\xc4\x8de so mu zagotovili njegovi navdu\xc5\xa1eni podporniki prevzem pape\xc5\xa1ke slu\xc5\xbebe.\n_START_SECTION_\nNemirne pape\xc5\xa1ke volitve 1124\n_START_PARAGRAPH_\nOb Kalistovi smrti je povzro\xc4\x8dil te\xc5\xbeave nezakonit poseg plemstva v pape\xc5\xa1ke volitve. V tistem \xc4\x8dasu sta obstajali v Rimu dve veliki rodovini in dve nasprotujo\xc4\x8di si stranki: Frangipani in Perleoni; prva je obvladovala podro\xc4\x8dje okrog Koloseja s svojimi Turris Chartularia, druga pa okro\xc5\xbeje v bli\xc5\xbeini Tiberskega otoka, s svojo trdnjavo-gledali\xc5\xa1\xc4\x8dem Marcelom (Marcellus). Po splo\xc5\xa1nem dogovoru med kurijskimi kardinali in plemstvom ter v skladu s kanonskimi predpisi, naj bi potekala izvolitev Kalistovega naslednika tretji dan po njegovi smrti. Na strani plemi\xc4\x8dev so bili glavni posredniki bogati in vplivni Pierleone I. (\xe2\x80\xa01128), o\xc4\x8de kardinala Pierleoneja II., ki naj bi postal pozneje protipape\xc5\xbe Anaklet, in Leo Frangipane, brat Roberta Frangipaneja in tisti od Cencijev (Cencius), ki je razjezil Gelazija II.. Leo Frangipane je spodbujal to razumevanje, da bi mogel imeti ve\xc4\x8d \xc4\x8dasa za izvolitev uglednega diplomata Worm\xc5\xa1kega sporazuma, ostijskega \xc5\xa1kofa kardinala Lamberta. Zavedal se je, da je pred njim te\xc5\xbeka naloga; saj je bilo splo\xc5\xa1no znano, da so ljudje \xc5\xbeeleli za pape\xc5\xbea Saksa  (Saxo), kardinala pri sv. \xc5\xa0tefanu. Zato se je Leo hlinil, da ima isto \xc5\xbeeljo tudi sam. Hkrati pa \xe2\x80\x93 da zagotovi prisotnost vseh kardinalov in tako veljavne volitve \xe2\x80\x93 se je potrudil, da se je osebno se\xc5\xa1el s spremljevalcem vsakega od kardinalov na ve\xc4\x8der pred volilnim dnevom in se je z vsakim dogovoril \xe2\x80\x93 ne da bi drugi za to vedeli \xe2\x80\x93 da bodo jutri nosili rde\xc4\x8de pla\xc5\xa1\xc4\x8de, da se bodo lo\xc4\x8dili od pape\xc5\xbeeve \xc4\x8drne suknje. To je storil v pri\xc4\x8dakovanju, da bo izvoljen za pape\xc5\xbea glede na svoj vpliv, ko ga bo vsakdo od kardinalov zlahka opazil. _NEWLINE__NEWLINE_Kolikor resnice pa\xc4\x8d obstaja v tej zgodbi, ki jo je povedal gore\xc4\x8d privr\xc5\xbeenec protipape\xc5\xbea Anakleta, ki je bil tedaj kardinal Perleone II. pri sv. Kalistu, dr\xc5\xbei tole: Privr\xc5\xbeenci te dvojice so bili vidni na teh volitvah \xe2\x80\x93 vsi kardinali so se zbrali v kapeli samostana sv. Pankracija, ki je bil pritrjen na ju\xc5\xbeno krilo Lateranske bazilike. Tam stoji zdaj o\xc4\x8darljiv samostan kanonikov. Po malo razpravljanja o predlogu Jonatana, kardinala-diakona pri sv. Kozmu in Damijanu, niso izvolili niti kardinala Saksa niti Lamberta, ampak kardinala-duhovnika pri sv. Anastaziji, Teobalda Buccapecu. Njega so ustrezno oblikli v rde\xc4\x8d pla\xc5\xa1\xc4\x8d in prevzel ime Celestin. Toda nenadoma, ko so peli Te Deum, in je kardinal Lambert pel glasneje od ostalih, so zagnali krik Robert Frangipane in njegova stranka: \xc2\xbbLambert pape\xc5\xbe!\xc2\xab\xc2\xa0Naenkrat je odhitel ven, sedel na tako imenovano symae (sigmae) pred cerkvijo sv. Silvestra, in ga razglasil za pape\xc5\xbea pod imenom Honorij II. To se je zgodilo 15. decembra. _NEWLINE__NEWLINE_Dokaj o\xc4\x8ditno je, da je stranka Pierleonea s svojim nepri\xc4\x8dakovanim imenovanjem Teobalda presenetila kardinalski zbor in ti so pohiteli razgla\xc5\xa1at kandidata, ki ga sami niso \xc5\xbeeleli. Kakor hitro so izklicali ime lambert, je njihov \xc2\xbbuglednej\xc5\xa1i del\xc2\xab\xc2\xa0(\xc2\xbbsanior pars\xc2\xab) v smislu odloka Nikolaja II. potegnil z njim. Za nekaj dni je bil Rim prizori\xc5\xa1\xc4\x8de hudih neredov in zme\xc5\xa1njav; kon\xc4\x8dno pa so Celestina njegovi navija\xc4\x8di pustili na cedilu in Lambert je ostal nesporni lastnik Sede\xc5\xbea sv. Petra. Lambert, kot \xc2\xbbljubitelj pravice\xc2\xab, ni bil zadovoljen z na\xc4\x8dinom izvolitve, ter je pred vsemi kardinali odstopil s svojega polo\xc5\xbeaja ter odlo\xc5\xbeil svojo mitro in pla\xc5\xa1\xc4\x8d. Njegov odstop so sprejeli, vendar so ga takoj ponovno izvolili. Vsi so mu poljubili noge in ga priznali \xc2\xbbkot svojega \xc5\xa1kofa in vesoljnega pape\xc5\xbea\xc2\xab\xc2\xa0na nedeljo, 21. decembra 1124.\n_START_SECTION_\nDelovanje\n_START_PARAGRAPH_\nPri njegovem delovanju ga je podpiral kancler Haimerich. Kot pape\xc5\xbe je ohra\xc2\xacnjal \xc5\xa1e naprej dobre odnose s Francijo; te\xc5\xbeave pa so nastale v ju\xc5\xbeni Italiji, kjer je moral popustiti pred osvajalnimi te\xc5\xbenjami normanskega kralja Rogerja II. _NEWLINE_Z Raveno, ki je dotlej priznavala protipape\xc5\xbea Gregorja, je vzpostavil edinost. _NEWLINE_Leta 1126 je potrdil red premonstratencev, ki ga je ustanovil sv. Norbert iz Ksantna (Xanten) 1120. Posve\xc4\x8dali so se \xc5\xbeupnijskemu du\xc5\xa1nemu pastirstvu.\n_START_SECTION_\nSmrt\n_START_PARAGRAPH_\nPape\xc5\xbe Honorij II. je umrl 13. februarja 1130 v Rimu  (Italija, Pape\xc5\xa1ka dr\xc5\xbeava, Sveto rimsko cesarstvo). _NEWLINE__NEWLINE_Pokopan je v Cerkvi sv. Petra v Rimu'